**Ka loga e leo, loga foki e tau fifiliaga: Liu manamatu ke he tau viliaga ke lata mo e tau school board | Tau fakailoaaga, ke lata mo e tau fanau mo e tau tagata gahua**

**Ko e ha ne kua ole atu ke moua mai falu a manatu ia koe?**

Manako a mautolu ke he ha haau a tau lagomatai ke lata mo e tau kura mo e tau school boards ke gahua mitaki e tau viliaga ke lata mo mutolu.

Mahuiga e tuaga ne kua lago ke he tau kura mo e tau aoga ke lata ia mo e tau fakaakoaga mo e moui olaola he tau fanau/tau fanau fakaako. Tau mamatua oti, tau fanau he tau vahega 9 ki luga, maeke ia lautolu ke fifili e tau hukui ke nofo ki loto he kura poke board he aoga.

Mahuiga lahi e tau fakatokatokaaga vili ke kitia kua gahua mitaki ke lata mo lautolu e tau tagata vili tau aoga mo e tau tagata he maaga. Unfortunately, we know that’s not always the case because:

* Voter turnout is variable across schools;
* Ko e tau fakatokatokaaga ke he magaaho nei kua lauia ai e falu a Boards ha kua nakai putoia ki loto he board e tau hukui kehekehe; mo e
* Pehe mai foki e tau fanau fakaako kua nakai fai leo, nakai putoia a lautolu ke he tau fifiliaga manatu he aoga.

Manako a mautolu ke he tau mamatua, tau tagata gahua mo e tau fanau ke fai matutakiaga mo e viliaga he tau school boards. Amanaki a mautolu ko e tau manatu fakakite na i lalo kua mukamuka ke maeke he tau tagata ke fai matutakiaga. Ke maeke foki he tau manatu fakakite nei ke lagomatai aki e tau board s ke kitia mitaki e tau fanau fakaako mo e maaga ha lautolu.

**Ke lagomatai aki a mautolu ke he tau puhala ke fakatolomaki aki e tau viliaga he tau school board, kua ole atu pehe-totou e tau manatu fakakite na mae tau hikiaga ti tali e tau huhu i lalo.**

***Tau manatu uho ma e tau hikihikiaga: Ke taute ni he kura poke tau aoga ha lautolu a tau fakatokatokaaga ke lata mo e tau viliaga ke fakaaoga e tau lakau hila, ui e taha fono poke fakaaoga e tau puhala vili ne fae taute ke he tau magaaho nei***

Magaaho nei, ka hoko mai e magaaho ke fifili e hukui ke lata mo e tau tagata gahua, to atu ki a koe e fakailoaaga poke fakatata viko e aoga, ko e fakailoaaga ke iloa e koe, ko e vili fefe, mo e a fe ke fifili ai e hukui mae tau tagata gahua.

Nakai ko e fakakite a mautolu ke pehe utakehe e tau puhala ne fae fakaaoga ke he magaaho nei. Manatu a mautolu **ke taute he tau kura, mo e tau aoga ke fakaaoga falu poke fakaaoga oti e tau fakatokatokaaga vili ke he tau lakau hila poke taute taha fonoaga.** Ko e puhala nei, maeke he tau aoga ke fifili e tau fakatokatokaaga vili ne kua gahua mitaki ke lata ia mo e tau tagata gahua.

|  |
| --- |
| Huhu 1: Mitaki nakai e tau puhala vili ha ne fae fakaaoga he tau magaaho nei ke lata mo koe? Kaeke kua pehe a koe 'E', mitaki fefe? Kaeke kua pehe mai 'Nakai', ko e ha ne nakai mitaki ai?Huhu ke 2: Ha e fe e tau puhala fakatokatoka vili ne kua gahua mitaki ke lata mo e tau tagata Māori, tau tagata mai he atu Pasifika, tau tagata Asia, tau tagata omai he falu kautu mo e tau tagata kua fai auhiaaga ke he tau momoui? |

Fakaaoga e tau lalau hila ke vili

Manamanatu lahi a mautolu ke he tau aoga ke fakaaoga e tau lakau hila ke taute aki e tau viliaga ha lautolu. Kakano he mena nei, ke fakaaoga he tau kura mo e tau aoga e tau meli hila, tau apps mo e tau kupega hila ke taute aki falu a tau fakatokatokaaga vili.

|  |
| --- |
| Huhu 3a: Ko e heigoa falu a mena mitaki ke he haau a kitekiteaga kaeke kua fakaaoga ni he tau lakau hila? Huhu 3b: Ko e heigoa falu a tau mena kua nakai mitaki ke he haau a kitekiteaga kaeke kua fakaaoga ni he tau lakau hila?Huhu 3c: Ko e heigoa haau a kitekiteaga ke he tau aoga, tau mena kua lata ia lautolu ke taute ke iloa to haohao mo e kua mitaki e potaaga he tau vili? |

Fakaaoga e tau fonoaga ke lata mo e tau vili (Hui-based elections)

Manamanatu foki a mautolu ke fakaaoga he tau kura mo e tau aoga e tau fono faka maaga ke taute aki e tau viliaga ha lautolu ke lata mo e tau board elections. Kakano he mena nei ke taute he tau kura mo e tau aoga e taha fonoaga ke lata ia mo e ha lautolu ni a tau fakatokatokaaga.

|  |
| --- |
| Huhu 4a: Ko e heigoa falu a mena mitaki ka moua mai ke he tau viliaga kaeke kua taute taha fonoaga?Huhu 4b: Ko e heigoa falu a mena kua nakai mitaki kaeke kua taute e tau viliaga ke he taha fonoaga? |

***Tau manatu fakakite ma e tau hikihikiaga: Fakatutala mo e tau tagata gahua***

Ke iloa tonu kua fifili mo e fakaaoga he tau aoga e tau puhala mo e tau fakatokatokaaga kua mitaki mae tau tagata oti, kua manatu a mautolu kua lata pauaki e tau board ke fai matutakiaga mo e tau fanau fakaako (veveheaga 9 ki luga) mo e tau tagata gahua ke iloa mai ia lautolu ko e ha e fe e tau puhala ke lata mo e vili he tau school board elections ne kua manako a lautolu ki ai.

|  |
| --- |
| Huhu 5: Manatu nakai a koe, kua lata he tau aoga ke fai fakatutalaaga mo e tau tagata vili mo e tau tagata he maaga ke he tau puhala vili kua loto a lautolu ki ai? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Fakakite atu-fakaholoaga ku ke lata mo e viliaga motuhia mae hukui he tau tagata gahua***

Magaaho nei haia e fakaholoaga, ko e 63 e aho ke lata mo e viliaga he hukui he tau tagata gahua mo e viliaga motuhia. Maamaaga ha mautolu, falu a board manako a lautolu ke moua mafiti e hukui ke lata mo e tau tagata gahua, ka kua nakai maeke ke taute pihia ha ko e tau fakatokatokaaga he magaaho nei. Ko e mena ia, kua manako a mautolu ke fakakite atu e taha puhala foou, taha e mahina ke lata mo e viliaga motuhia.

|  |
| --- |
| Huhu 6: Talia nakai a koe ke he fakatokatokaaga nei, ke taha ni e mahina ke lata mo e vili motuhia mae hukui he tau tagata gahua? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

***Tau manatu fakakite ma e tau hikihikiaga: Ke liu kikite ke he tau matakupu ka fakaaoga ke lata mo lautolu ne kua manako ke fakatu poke tau fifiliaga ma lautolu ko e tau board members***

Maeke ke fai board members ke lalafi ki luga poke fakatu ki loto he board. Ko e mata fakatufono ke he magaaho nei ne tohia fakamahino e tau matakupu ke onoono ki ai kaeke kua taute pihia.

Kua fai magaaho he tohia e tau onoonoaga nei, ti kua manatu a mautolu kua lata ke liu ke fakafoou, he kaeke kua fai tagata kua fifili ke lafi ki luga, kua lata foki e tau boards ke fai kikiteaga ke he ha lautolu a Tiriti O Waitangi mo e kikite atu ke he tau magafaoa mo e maaga. Fakatai ai pehe, ko e tau matakupu kua tohia ke lata mo e tau onoonoaga nei kua lata foki ke fakafoou ke fakakite fakatonu, pete kua gahua mo e fakaaoga mitaki, kua lata he tau board ke mailoga e tau mena nei:

* Tau fanau Māori, maaga he tau fanau aoga Māori, tau iwi mo e tau hapu;
* Tau fanau kua nakai katoatoa e tau malolo tino, ti pihia mo e tau matakainaga he maaga kua nakai malolo mitaki e tau alaga tino;
* Tau tutuaga-ko e fifine poke taane, fifiliaga he tagata ko hai a ia, mo e tau tutuaga he tau fanau aoga-ko e fifine poke taane ti pihia mo e maaga ne toka ai e aoga.

|  |
| --- |
| Huhu 7: Talia nakai a koe kua mitaki e puhala nei ke fakafoou aki e tauteaga ke lata mo e fifiliaga poke fakatuaga ke lata mo e tau board members? Kaeke kua pehe mai 'E', ko e ha? Kaeke ku a pehe mai 'Nakai', ko e ha? |

**Falu a manatu fakakite foki mae tau hikihikiaga**

Manako foki a mautolu ke onoono ke he falu a hikihikiaga, tuga e tau fakatokatokaaga ke lata mo e tau gahua magaaho, nakai gahua tumau, ke fai hikihikiaga ke fakamalolo aki e fakafitaaga mo e leo he tama aoga, mo e falu hikihikiaga ikiiki ke he tau mena kua fita he tohia mo e fakamau. Maeke ia koe ke totou atu foki ke he tau hikihikiaga nei ne kua fakakite [here](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Maeke fefe ia koe ke fai talahauaga**

Tau tohi fakakite manatu ke he tau talahauaga nei to pa mo e fakaoti he aho 16 ia Iuni. Ke tuku mai haau a tau manatu fakakite, fano ke he [Education Consultation](https://consultation.education.govt.nz/education/more-choices-more-voices-rethinking-school-board-e/), meli hila, legislation.consultation@education.govt.nz poke tohi atu ke he.

Education Consultation

Ministry of Education

PO Box 1666

Wellington 6140

Mailoga foki-neke fakakite e tohi haau ki lalo hifo he Official Information Act.